समर्पण दिवस पर 25 यूनिट रक्त एकत्र
रतलाम | भारतीय किसान संघ ने शनिवार को स्थापना दिवस समर्पण दिवस के रूप में मनाया। मानव सेवा समिति स्थित ब्लड बैंक में रक्तदान शिविर रखा। दिनभर में 25 यूनिट रक्त एकत्र हुआ। संघ जिलाध्यक्ष ललित पालीवाल ने बताया संघ की स्थापना आज ही के दिन 1969 में हुई थी। इसके बाद से संघ लगातार किसानों के हित में काम कर रहा है और किसान हितैषी मुद्दे उठा रहा है। समर्थन मूल्य पर गेहूं की खरीदी 27 मार्च से शुरू हो रही है। हमने इसे जल्द शुरू करने की मांग कर रखी है। कोषाध्यक्ष सुखेदव पाटीदार, जिला मंत्री आनंदीलाल पाटीदार, तहसील मंत्री दिनेश चौधरी मौजूद थे।
hin_Deva hin_Deva